ভারতীয় মহিলা ব্যাঙ্ক

ভারতীয় মহিলা ব্যাঙ্ক (বিএমবি) ছিল ভারতের মুম্বাইতে অবস্থিত স্টেট ব্যাঙ্ক অফ ইণ্ডিয়ার সম্পূর্ণ মালিকানাধীন একটি সহযোগী সংস্থা। প্রাক্তন ভারতীয় প্রধানমন্ত্রী মনমোহন সিং ২০১৩ সালের ১৯শে নভেম্বর, প্রাক্তন ভারতীয় প্রধানমন্ত্রী ইন্দিরা গান্ধীর ৯৬ তম জন্মবার্ষিকী উপলক্ষে এই ব্যাঙ্কের উদ্বোধন করেন।  মোদি সরকারের ব্যাঙ্কিং সংস্কারের অংশ হিসাবে এবং মহিলাদের কাছে বৃহত্তর ব্যাঙ্কিং প্রসার নিশ্চিত করার জন্য, ব্যাঙ্কটি ২০১৭ সালের ১লা এপ্রিল স্টেট ব্যাঙ্ক অফ ইণ্ডিয়ার সাথে একীভূত হয়।

মহিলাদের দ্বারা পরিচালিত হওয়ার সময়, এবং একচেটিয়াভাবে মহিলাদের ঋণ দেওয়ার সময় কিন্তু আমানত সকলেই ব্যাঙ্কে জমা দিতে পারতেন। পাকিস্তান ও তানজানিয়ার পর ভারতই ছিল তৃতীয় দেশ, যেখানে শুধুমাত্র মহিলাদের সুবিধার জন্য একটি ব্যাঙ্ক ছিল।

 মহিলাদের জন্য ব্যাঙ্কিং 
ভারতে, মাত্র ২৬% মহিলার কোন আনুষ্ঠানিক আর্থিক প্রতিষ্ঠানে অ্যাকাউন্ট রয়েছে, তুলনায় যেখানে পুরুষদের আছে ৪৬%। প্রধানমন্ত্রী জন ধন যোজনা শুরু হওয়ার পরে এটি পরিবর্তিত হয়েছে – মহিলাদের অ্যাকাউন্টের সংখ্যা ৬০%-এ উন্নীত হয়েছে, বিশ্বব্যাংকের একটি সমীক্ষা অনুসারে কোন আনুষ্ঠানিক আর্থিক প্রতিষ্ঠান, যেখানে এই অ্যাকাউন্ট থাকতে পারে, তার মধ্যে পড়ে ব্যাঙ্ক, ক্রেডিট ইউনিয়ন, সমবায়, পোস্ট অফিস বা ক্ষুদ্রঋণ প্রতিষ্ঠান। এছাড়াও, মহিলাদের জন্য, মাথাপিছু ঋণ পুরুষদের তুলনায় ৮০ শতাংশ কম।

অধিকন্তু, ৭০টি দেশে ৩৫০টি মাইক্রোফাইন্যান্স ইনস্টিটিউশন (এমএফআই)কে নিয়ে একটি বৈশ্বিক সমশ্রেণীর তথ্য ব্যবহার করে একটি সমীক্ষার ফলাফল থেকে দেখা গেছে যে মহিলা মক্কেলরা কম পোর্টফোলিও-এ-ঝুঁকির সাথে যুক্ত, তাদের সুদ খুব কম ক্ষেত্রে মকুব করতে হয় এবং কম ক্রেডিট-ক্ষতির সাথে যুক্ত।

 উদ্দেশ্য 
অর্থনৈতিক কর্মকাণ্ডে সহায়তা করতে দক্ষতা উন্নয়নের জন্য ব্যাংক অর্থায়নের উপর জোর দিয়েছে। অধিকন্তু, পরিকল্পনাগুলি এমনভাবে উদ্ভাবন করা হয়েছে যাতে মহিলাদের দেওয়া ঋণের হারে সামান্য ছাড় দেওয়া যায়।

উষা অনন্তসুব্রমানিয়ান (সিএমডি) বলেছেন, ব্যাঙ্কের লক্ষ্য ছিল দক্ষ উদ্যোগী মানুষদের অনুপ্রাণিত করা এবং এনজিওগুলির সাথে একযোগে, খেলনা তৈরি বা ট্রাক্টর চালানো বা মোবাইল মেরামতের মতো পেশাগুলিতে প্রশিক্ষণ দেওয়ার জন্য স্থানীয়ভাবে মহিলাদের সংগঠিত করার পরিকল্পনা করা।

ব্যাঙ্কের অন্যান্য উদ্দেশ্যগুলির মধ্যে একটি ছিল মহিলা গ্রাহকদের মধ্যে সম্পদের মালিকানা সম্বন্ধে বোঝানো। গবেষণায় দেখা গেছে যে মহিলাদের হাতে সম্পদের মালিকানা থাকলে তাদের প্রতি গার্হস্থ্য সহিংসতার ঝুঁকি হ্রাস পায়।

 মূলধন 
ব্যাঙ্কের প্রাথমিক মূলধন ছিল ১,০০০ কোটি টাকা। ২০১৪ সালের মার্চ মাসের শেষ নাগাদ সরকার উক্ত ব্যাংকের ২৫টি শাখা এবং ৪র্থ বছরের (২০১৭) মধ্যে ৫০০টি শাখা করার পরিকল্পনা করেছিল। একীভূত হওয়ার তারিখে এর ১০৩টি শাখা ছিল।

ইউএস-ভিত্তিক এফআইএস গ্লোবাল, উইপ্রোর সাথে অংশীদারিত্বে দেশের প্রথম মহিলা-কেন্দ্রিক ব্যাঙ্কে আইটি প্রণালী সরবরাহ করছিল।

 শাখাসমূহ 
ব্যাংকটির ১০৩টি শাখা ছিল এবং আগামী দুই বছরের মধ্যে ৭০০টিরও বেশি শাখা খোলার পরিকল্পনা আছে। ভারতীয় মহিলা ব্যাঙ্কের শাখাগুলি ছিল মুম্বাই-নরিমান পয়েন্ট, সেন্ট্রাল মুম্বাই-ঘাটকোপার, থানে, পুনে, পাটনা, নয়ডা, চণ্ডীগড়, ভুবনেশ্বর, পঞ্চকুলা, কোচি, বড়োদরা, আহমেদাবাদ, ইন্দোর, ভোপাল, নিউ দিল্লি-নেহরু প্যালেস, নতুন দিল্লিতে। মডেল টাউন, চণ্ডীগড়, গুরগাঁও, পাটনা, রাঁচি, রায়পুর, গুয়াহাটি, সিমলা, শিলং, গ্যাংটক, তিরুবনন্তপুরম, চেন্নাই, কোয়েম্বাটোর, মাদুরাই, বেঙ্গালুরু, ম্যাঙ্গালোর, হায়দ্রাবাদ, বিশাখাপত্তনম, জয়পুর, আলওয়ার, ধোলপুর, কোমারগিরি, কাকিনাদা, গোয়া-পঞ্জি, আগরতলা, আগ্রা, হরিদ্বার, কানপুর, লক্ষ্ণৌ, দেরাদুন, দোদ্দাপল্যা, কুটিয়াতু, মুর্শিদাবাদ এবং মহীশূর অঞ্চলে।

এসবিআই-এর সাথে এই ব্যাঙ্কের একীভূত হওয়ার অর্থ হল ১০৩টি শাখা এবং ১,৬০০ কোটি টাকার ব্যবসা এসবিআই-তে যোগ হয়েছে।

 প্রকৃত ব্যবস্থাপনা 
ভারতীয় মহিলা ব্যাঙ্ক সম্পূর্ণরূপে ভারত সরকারের মালিকানাধীন ছিল। প্রাথমিকভাবে ব্যাংকটির পরিচালনা পর্ষদে আটজন মহিলা ছিলেন। উষা অনন্তসুব্রমানিয়ান ছিলেন সভাপতি ও পরিচালন অধিকর্তা এবং এস এম স্বাতী ছিলেন কার্যনির্বাহী পরিচালক। বোর্ডে ছিলেন রাজস্থানের একজন ব্যবসায়িক স্নাতক সরপঞ্চ; ছবি রাজাওয়াত; দলিত উদ্যোক্তা কল্পনা সরোজ, যিনি একটি টিউব ব্যবসায় ঘুরে দাঁড়ান; অবসরপ্রাপ্ত পাবলিক ব্যাঙ্কার নূপুর মিত্র; শিক্ষাবিদ পাকিজা সামাদ; বেসরকারি সমতা তহবিলের রেণুকা রামনাথ; গোদরেজ গ্রুপের নির্বাহী পরিচালক তানয়া দুবাশ এবং একজন সরকার মনোনীত ব্যক্তি। ব্যাঙ্কের ওয়েবসাইট www.bmb.co.in-এ বিস্তারিত দেখা যাবে।

ব্যাঙ্কের মূল উদ্দেশ্যগুলির মধ্যে একটি ছিল মহিলাদের ব্যাঙ্কিং চাহিদার উপর মনোযোগ দেওয়া এবং মহিলাদের বিকাশ ও উন্নয়নের মাধ্যমে অর্থনৈতিক ক্ষমতায়নকে উন্নীত করা। ব্যবসার পরিমাণের দিক থেকে বৃহত্তম শাখাটি অবস্থিত এয়ার ইণ্ডিয়া ভবনে এবং মুম্বাই শাখার নেতৃত্বে ছিলেন ইউনাইটেড ব্যাঙ্ক অফ ইণ্ডিয়া থেকে নিযুক্ত চিফ ম্যানেজার এ জে গগৈ।

 সমালোচনা 
লিঙ্গ সমতার জন্য একটি বিচ্ছিন্নতাবাদী পন্থা অবলম্বন করায় ব্যাঙ্কটির সমালোচনা করা হয়েছে। দ্য হিন্দুর উমা শশীকান্ত লিখেছেন:

 তথ্যসূত্র 

বিষয়শ্রেণী:২০১৩-এ দিল্লিতে প্রতিষ্ঠিত
বিষয়শ্রেণী:ভারতের বিলুপ্ত ব্যাংক
বিষয়শ্রেণী:২০১৩-এ প্রতিষ্ঠিত ভারতীয় কোম্পানি
বিষয়শ্রেণী:২০১৩-এ প্রতিষ্ঠিত ব্যাংক
বিষয়শ্রেণী:ভারত ভিত্তিক নারী সংগঠন
বিষয়শ্রেণী:নয়াদিল্লি ভিত্তিক কোম্পানি